**ПРОЕКТ!**

**Д О Г О В О Р**

Днес, ……..................., в гр. …………, между страните:

1. **ОБЩИНА РУСЕ,** със седалище и адрес на управление: пл. „Свобода” № 6, ЕИК: 00053063, представлявано от **ПЛАМЕН ПАСЕВ СТОИЛОВ**, в качеството му на кмет на Община Русе и **САБИНА МИНКОВСКА,** гл. счетоводител, наричано за краткост в този договор **ВЪЗЛОЖИТЕЛ**, от една страна

**и**

1. **………………………………………………………………………………………..,** със седалище и адрес на управление: …………………….., ЕИК …………., представлявано от ………………………….., в качеството му на изпълнителен директор, наричано за краткост в този договор **ИЗПЪЛНИТЕЛ**

на основание на Закона за обществени поръчки и Заповед № ……………………на кмета на община Русе за определяне на **ИЗПЪЛНИТЕЛ** на поръчка с предмет: **Обследване и изготвяне на технически паспорти, обследване на енергийна ефективност, сертифициране и оценка на енергийните спестявания на сгради за обществено обслужване,** състояща се в две направления от дейности:

**Дейност 1 –** *Обследване и изготвяне на технически паспорти на съществуващи строежи съгл. Наредба №5 от 28.12.2006 г за техническите паспорти на строежите на обекти:*

*Поддейност 1.1. Недвижими културни ценности от национално значение.*

*Поддейност 1.2. Други сгради за обществено обслужване, различни от попадащите в поддейност 1.1.*

Обектите по Дейност 1 ще се подават на избрания за изпълнител поетапно с възлагателно писмо.

**Дейност 2 -** *Обследване на енергийна ефективност, сертифициране и оценка на енергийните спестявания на сгради съгласно Наредба №16-1594 от 13.11.2013г. както следва:*

*Поддейност 2.1. Обследване за реализирани енергийни спестявания съгл.чл.2, ал.4 от Наредба №16-1594 на ЦДГ „Незабравка” - 2, ул. Българска морава 7а, гр.Русе*

*Поддейност 2.2. Обследване за енергийна ефективност и издаване на сертификати за енергийни характеристики на сгради в експлоатация съгласно чл.2, ал.2 и 3 от Наредба 16-1594.*

се сключи настоящия договор и страните се споразумяха за следното:

1. **ПРЕДМЕТ НА ДОГОВОРА**

**Чл. 1 (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение следните дейности за нуждите на Община Русе, съгласно оферта на **ИЗПЪЛНИТЕЛЯ,** представляваща неразделна част от настоящия договор, за следните обекти, собственост на община Русе:

**Обследване и изготвяне на технически паспорти, обследване на енергийна ефективност, сертифициране и оценка на енергийните спестявания на сгради за обществено обслужване. Работата по поръчката се състои в две направления от дейности:**

**Дейност 1 –** *Обследване и изготвяне на технически паспорти на съществуващи строежи съгл. Наредба №5 от 28.12.2006 г за техническите паспорти на строежите на обекти:*

*Поддейност 1.1. Недвижими културни ценности от национално значение.*

*Поддейност 1.2. Други сгради за обществено обслужване, различни от попадащите в поддейност 1.1.*

Обектите по Дейност 1 ще се подават на избрания за изпълнител поетапно с възлагателно писмо.

**Дейност 2 -** *Обследване на енергийна ефективност, сертифициране и оценка на енергийните спестявания на сгради съгласно Наредба №16-1594 от 13.11.2013г. както следва:*

*Поддейност 2.1. Обследване за реализирани енергийни спестявания съгл.чл.2, ал.4 от Наредба №16-1594 на ЦДГ „Незабравка” - 2, ул. Българска морава 7а, гр.Русе*

*Поддейност 2.2. Обследване за енергийна ефективност и издаване на сертификати за енергийни характеристики на сгради в експлоатация съгласно чл.2, ал.2 и 3 от Наредба 16-1594.*

Обектите по поддейност 2.2. ще се подават на избрания за изпълнител поетапно с възлагателно писмо.

**(2)** Дейностите се изпълняват при спазване клаузите на настоящия договор, Техническата спецификация, Закона за енергийната ефективност и Закона за енергетиката и други нормативни актове, имащи отношение към изпълнението на поръчката.

1. **ЦЕНА НА ДОГОВОРА**

**Чл. 2. (1)** Стойността на договора, съгласно приетата от **ВЪЗЛОЖИТЕЛЯ** оферта на **ИЗПЪЛНИТЕЛЯ,** се формира на база единичните цени за следните услуги:

|  |  |  |  |
| --- | --- | --- | --- |
| РЗП, м2 | Цена за Дейност 1, лв. без ДДС,  Д1 | Цена за Дейност 2, лв. без ДДС, Д2 | |
| Поддейност 2.1, Д21 | Подддейност 2.2, Д22 |
| до 1000 | Д11 | Д211 Н/П | Д221 |
| от 1001 до 2000 | Д12 | Д212 | Д222 |
| над 2000 | Д13 | Д213 Н/П | Д223 |

**(2)** Общата стройност на услугите не трябва да надхвърля 65 000лв./шестдесет и пет хиляди лв./ без ДДС за целия период на договора.

**(3)** Тази цена не подлежи на изменение.

**(4)** Плащанията по настоящия договор ще се извършват в български лева.

1. **НАЧИН НА ПЛАЩАНЕ**

**Чл. 3. (1)** Плащанията ще се извършват с платежно нареждане по следната сметка на **ИЗПЪЛНИТЕЛЯ**:

IBAN сметка ………………………………..

BIC код на банката …………………………

Банка: ………………………………………..

Град/клон/офис: …………………………….

**(2)** **ВЪЗЛОЖИТЕЛЯТ** извършва плащанията за изпълнените дейности от договора, съгласно приетата от него оферта на **ИЗПЪЛНИТЕЛЯ**, представляваща неразделна част от настоящия договор, както следва:

* **Междинни плащания – в 15-дневен срок** след предаване на резултатите за минимум 2 обекта и представяне на приемо-предавателни протоколи и фактура;
* **Окончателно плащане** – **в 15-дневен срок** след предаване на резултатите за всички възложени обекти, по банков път на база приемо-предавателни протоколи и фактура.

1. **ЕТАПИ И СРОКОВЕ НА ИЗПЪЛНЕНИЕ**

**Чл. 4.** **(1)** Настоящият договор влиза в сила считано от **датата на сключването му.**

**(2) ИЗПЪЛНИТЕЛЯТ** се задължава да завърши работата в срок **до** **5 месеца** от датата на влизане в сила на настоящия договор. В рамките на този срок за всеки обект от поръчката Изпълнителят ще получава възлагателно писмо с изходни данни и срок на задачата.

**(3)** Срокът по ал. 1 може да бъде удължен с времето, през което изпълнението е било невъзможно поради непредвидени обстоятелства за наличието, на която другата страна е била надлежно уведомена и е приела съществуването ѝ, на база на представените документи/доказателства.

**Чл. 5.** **ИЗПЪЛНИТЕЛЯТ** се задължава да извърши и предаде дейностите според предложената оферта и в рамките на оферирания срок.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6.** **(1) ВЪЗЛОЖИТЕЛЯТ** има право да получи резултатите от изпълнението на договора във вида и срока, уговорени в този договор и предвидени в техническата спецификация на поръчката.

**(2)** **ВЪЗЛОЖИТЕЛЯТ** има право да получи по всяко време информация и документация от **ИЗПЪЛНИТЕЛЯ** относно степента на изпълнение на дейностите, предмет на договора;

**(3)** **ВЪЗЛОЖИТЕЛЯТ** има право да изисква всякаква информация и документация от **ИЗПЪЛНИТЕЛЯ,** свързана с предмета на настоящия договор.

**(4) ВЪЗЛОЖИТЕЛЯТ** придобива изключително право на ползване на резултатите, като правото на ползване се реализира без съгласието на автора за целта, за която произведението (резултатите от дейността) е било поръчано, и без заплащане на отделно възнаграждение, минимално за срок от 5 години след приключване изпълнението на поръчката. Всички претенции на трети лица относно авторството и оригиналността на произведението са за сметка на **ИЗПЪЛНИТЕЛЯ**, без да се засяга имуществената сфера на **ВЪЗЛОЖИТЕЛЯ**.

**(5)** Възложителят или определени от него лица, упражняващи контрол по изпълнение на договора, имат право да не приемат изпълнената работа, ако съответният доклад и/или резюме и/или сертификат не отговарят на изискванията на нормативен акт. В тези случаи изпълнителят е длъжен да коригира допуснатите нередовности в срок от 10 работни дни.

**Чл. 7** (**1)** **ВЪЗЛОЖИТЕЛЯТ** се задължава да не сключва договори със свързани лица в рамките на изпълнение на дейностите по поръчката;

**(2) ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** стойността на извършената работа, съгласно условията на чл. 2 и чл. 3 от настоящия договор;

**(3) ВЪЗЛОЖИТЕЛЯТ** се задължава да осигури на **ИЗПЪЛНИТЕЛЯ** съдействието и информацията, необходими му за качественото и навременно изпълнение на работата, както и пълен достъп до сградите, посочени в чл. 1;

**(4) ВЪЗЛОЖИТЕЛЯТ** се задължава да води точна и редовна документация и счетоводни отчети, отразяващи изпълнението на поръчката.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 8**. **(1)** **ИЗПЪЛНИТЕЛЯТ** има правода получи уговореното възнаграждение;

**(2)** **ИЗПЪЛНИТЕЛЯТ** има право да получава от **ВЪЗЛОЖИТЕЛЯ** съдействие и информация при извършване на дейностите, предмет на този договор;

**(3)** **ИЗПЪЛНИТЕЛЯТ** има право да иска от **ВЪЗЛОЖИТЕЛЯ** приемането на работата при условията и сроковете на този договор.

**Чл. 9. (1)** **ИЗПЪЛНИТЕЛЯТ** се задължава да извърши възложените работи, предмет на настоящия договор с грижата на добър стопанин, при спазване на изискванията за икономичност, ефикасност, прозрачност и качество, в съответствие с най-добрите практики в съответната област и в съответствие с действащото българско законодателство, техническата спецификация и офертата, при условията и сроковете на този договор;

**(2)** Изпълнителят е длъжен да се придържа към представената в офертата си методология и организация за изпълнение на поръчката, с изключение на случаите на противоречие на същата с нормативни изисквания или с техническите условия за изпълнение на поръчката съгласно тръжната документация.

**(3)** Единствено **ИЗПЪЛНИТЕЛЯТ** е отговорен пред **ВЪЗЛОЖИТЕЛЯ** за изпълнението на договора;

**(4) ИЗПЪЛНИТЕЛЯТ** изпълнява задълженията си самостоятелно или с подизпълнител. При ползване на подизпълнител, ИЗПЪЛНИТЕЛЯТ е длъжен да спазва разпоредбите на чл. 45а и чл. 45б от Закона за обществени поръчки;

**(5) ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**(6)** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** възможност да извършва контрол по изпълнението на възложената работа по всяко време;

**(7) ИЗПЪЛНИТЕЛЯТ** се задължава да не разгласява по какъвто и да е начин информацията, предоставена му от **ВЪЗЛОЖИТЕЛЯ** или станала му известна във връзка или по повод извършването на работата, предмет на този договор;

**(8)** **ИЗПЪЛНИТЕЛЯТ** се задължава да информира **ВЪЗЛОЖИТЕЛЯ** за всички пречки, възникващи в хода на изпълнението на поръчаната работа, като може да иска от **ВЪЗЛОЖИТЕЛЯ** указания за отстраняването им;

**(9)** **ИЗПЪЛНИТЕЛЯТ** се задължава да информира своевременно **ВЪЗЛОЖИТЕЛЯ** за настъпването на обстоятелства, които могат да бъдат определени като непредвидени обстоятелства;

**Чл. 10** Изпълнителят е длъжен в 20- дневен срок от подписване на настоящия договор да предостави на възложителя следните документи:

* Заверени копия на документи, доказващи образованието и придобитата специфична професионална квалификация на ключовите експерти, посочени в офертата.
* Заверени копия на персонални удостоверения за професионална правоспособност на ключовите експерти.
* Заверени копия на документи, доказващи придобития професионален опит на ключовите експерти, посочен в справка декларация образец…., част от офертата на изпълнителя- трудови или осигурителни или служебни книжки или референции.
* Заверени копия на валидни застраховки „професионална отговорност“ в проектирането и строителството на ключовите експерти.

**Чл.11.** За изпълнение на задълженията си по този договор ИЗПЪЛНИТЕЛЯТ е длъжен да поддържа екип от специалисти със съответната квалификация, правоспособност и опит.

**Чл. 12.** (1) Изпълнителят няма право да сменя лицата, посочени в офертата му като ключови експерти, без предварително писмено съгласие на Възложителя.

(2) Изпълнителят трябва по своя инициатива да предложи смяна на ключов експерт, в следните случаи:

1. при смърт на лицето;

2. при невъзможност да изпълнява възложената му работа поради болест, довела до трайна неработоспособност;

3. при необходимост от замяна на ключов експерт поради причини, които не зависят от Изпълнителят (например оставка, при придобито право на пенсия за осигурителен стаж и възраст др.);

4. когато ключов експерт бъде осъден на лишаване от свобода за умишлено престъпление от общ характер.

(3) В случаите по ал. 2, Изпълнителят уведомява писмено Възложителя като мотивира предложенията си за смяна на ключов експерт и прилага доказателства за наличието на някое от основанията по ал. 2.

(4) С уведомлението по ал. 3, Изпълнителят предлага лице, което да замени досегашния ключов експерт, като посочи квалификацията и професионалния му опит и приложи доказателства за това.

(5) При замяната на ключов експерт, новият експерт трябва да притежава еквивалентна квалификация и професионален опит, с тези на заменяния ключов експерт на Изпълнителя.

(6) Възложителят може да приеме замяната или може мотивирано да отхвърли предложението за замяна.

(7) При отказ от страна на Възложителя да приема предложения експерт, Изпълнителят предлага друг с ново уведомление, което съдържа информацията предвидена в ал. 4.

(8) Допълнителните разходи, възникнали в резултат от смяната на който и да е от ключовите експерти на Изпълнителя са за сметка на Изпълнителя.

(9) В случай че дадения експерт не е сменен незабавно и е минал период от време преди заместващото го лице да поеме неговите функции, Възложителят може да поиска от Изпълнителя да назначи временен служител до идването на новия експерт, или да предприеме други мерки, за да компенсира временното отсъствие на съответния експерт.

1. **ОТГОВОРНОСТИ И НЕУСТОЙКИ**

**Чл. 13. ВЪЗЛОЖИТЕЛЯТ** не носи отговорност във връзка с искове или жалби, вследствие на нарушение на нормативни изисквания от страна на **ИЗПЪЛНИТЕЛЯ**.

**Чл. 14.** При забава в сроковете за изпълнение, посочени във възлагателното писмо, по вина на **ИЗПЪЛНИТЕЛЯ**, същият дължи неустойка за забава в размер на 0,1 % върху стойността на просрочената дейност, но не повече от 20% (двадесет процента) от стойността ѝ.

**Чл.15 (1)** При неизпълнение на задълженията за представяне на документи по чл. 10 от договора или ако представените документи не съответстват на декларираните в офертата данни относно придобити образование, професионален опит, професионална правоспособност, наличие на валидна застраховка „професионална отговорност“ Възложителят има право да развали договора при условията на чл. 87 от ЗЗД, като изпълнителят дължи неустойка в размер на 20 % от общата стойност на договора.

**(2)** При пълно неизпълнение на договорните задължения изпълнителят дължи неустойка в размер на 20 % от стойността на договора.

**(3)** Сметка на **ВЪЗЛОЖИТЕЛЯ** за възстановяване на суми и неустойки

IBAN сметка …………………………………

BIC код на банката ………………………….

Банка: ………………………………………..

Град/клон/офис: …………………………….

1. **ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 16.** При подписване на договора изпълнителят следва да представи документ за внесена гаранция за изпълнение в една от следните форми:

* депозит на парична сума в лева в размер на 3% от общата стойност без ДДС по чл.2, ал.1 от договора, по следната банкова сметка на Община Русе: ТБ Инвестбанк АД, Клон Русе, IBAN: BG37IORT73793300030000, BIC IORTBGSF;
* банкова гаранция за сума в лева в размер на 3% от общата стойност по чл.2, ал.1 от договора със срок на валидност срокът на договора. Гаранцията следва да бъде безусловна, неотменима, с възможност да се усвои изцяло или на части и да съдържа задължение на банката-гарант да извърши безусловно плащане при първото писмено искане от възложителя.

**Чл. 17.** Възложителят има право да пристъпи към упражняване на правата по гаранцията за изпълнение, когато изпълнителят не изпълни някое от задълженията си по договора, както и когато прекъсне изпълнението на задълженията си по договора, без да са налице непредвидени обстоятелства и без писменото съгласие на възложителя. Възложителят има право да удържи дължимите неустойки от гаранцията за изпълнение.

**Чл. 18.** Гаранцията за изпълнение на договора се освобождава в 30-дневен срок от приключване изпълнението на дейностите, включени в предмета на договора.

**Чл. 19.** Възложителят не дължи лихви върху сумите за времето, през което тези суми законно са престояли при него.

1. **УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 20.** Настоящият договор може да бъде прекратен:

**(1)** с изпълнение на задачите, предвидени в чл. 1;

**(2)** по взаимно писмено съгласие на страните;

**(3)** при настъпване на обективна невъзможност за изпълнение на възложената работа, която следва да се докаже;

**(4)** при виновно неизпълнение, както и при забавено, некачествено и лошо изпълнение на задълженията на **ИЗПЪЛНИТЕЛЯ, ВЪЗЛОЖИТЕЛЯТ** може да прекрати договора при условията на чл. 87 от ЗЗД.

1. **НЕПРЕДВИДЕНИ ОБСТОЯТЕЛСТВА**

**Чл. 21.** **(1)** Страните не отговарят една спрямо друга за неизпълнение или неточно изпълнение на свое задължение в резултат на настъпили събития, които могат да бъдат определени като непредвидени обстоятелства, в това число и за причинените от това неизпълнение вреди.

**(2)** Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непреодолимата сила.

**(3)** Страната, изпълнението на чието задължение е възпрепятствано от непредвидените обстоятелства, е длъжна в тридневен срок писмено да уведоми другата страна за настъпването, съответно – за преустановяване въздействието на непредвидените обстоятелства. Тя е длъжна да представи във възможно най-кратък срок и сертификат за форсмажор, издаден от Българската търговско-промишлена палата или да докаже наличието ѝ с други релевантни документи и доказателства.

1. **СЪОБЩЕНИЯ**

**Чл. 22. (1)** Всички съобщения, свързани с изпълнението на настоящия договор са валидни, ако са направени в писмена форма и са подписани от упълномощените лица.

**(2)** Валидни адреси и данни на страните са:

За **ВЪЗЛОЖИТЕЛЯ**: гр. Русе, 7000, пл. Свобода 6, e-mail: [mayor@ruse-bg.eu](mailto:mayor@ruse-bg.eu), тел.: 082/826 100, 082/881 802, факс: 082/834 413

За **ИЗПЪЛНИТЕЛЯ**: ………………………………………………………………………..

**(3)** При промяна на горните данни съответната страна е длъжна да уведоми писмено другата в тридневен /3/ срок от промяната.

1. **ОБЩИ РАЗПОРЕДБИ**

**Чл. 23.** Изменения и допълнения на този договор не могат да се правят, освен в случаите на чл. 43, ал. 2 от Закона за обществените поръчки.

**Чл. 24.** За целите на настоящия договор, страните се споразумяха, че под понятието “непредвидени обстоятелства”, ще разбират обстоятелства включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

**Чл. 25.** За неуредените в договора въпроси се прилагат разпоредбите на действащото българско законодателство.

Настоящият договор се състави и подписа в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящия договор са:

1. Оферта на **ИЗПЪЛНИТЕЛЯ**
2. Техническо предложение на **ИЗПЪЛНИТЕЛЯ**
3. Ценово предложение на **ИЗПЪЛНИТЕЛЯ**
4. Технически условия за изпълнение на поръчката

**ВЪЗЛОЖИТЕЛ: ИЗПЪЛНИТЕЛ:**